**William David «Billy» Gould** (født 24. april 1963 i Los Angeles, California) er en amerikansk musiker og plateprodusent. Han er best kjent som bassist i Faith No More.

Biografi
--------

Gould begynte å spille bassgitar mens han gikk på Loyola High School i Los Angeles sammen med det fremtidige Faith No More-medlemmet Roddy Bottum. Hans første band, The Animated, hadde det også fremtidige Faith No More-medlemmet Chuck Mosley på keyboard. På begynnelsen av 1980-tallet flyttet han til San Francisco der han møtte Mike Bordin og Jim Martin. Der startet han bandet Faith No Man sammen med Bordin, Wade Worthington og Mike «The Man» Morris. Etter at Morris var ute av bandet og Worthington var erstattet av Bottum ble Faith No More etablert.

Gould var på 1990-tallet en del av den opprinnelige besetningen i det mexicanske grindcore-bandet Brujeria, hvor han spilte bass. Han bidro på tre albumutgivelser under pseudonymet Güero Sin Fe.

På midten av 1990-tallet begynte Gould å arbeide med plateproduksjon. I 1997 produserte han og Swans' tidligere trommeslager Roli Mosimann Faith No Mores studioalbum *Album of the Year*. Gould sto alene for produksjonen av albumet *Sol Invictus*, utgitt i 2015.

Like etter at Faith No More ble oppløst startet Gould i 1999 plateselskapet Koolarrow Records. Plateselskapet utgir i hovedsak internasjonal musikk som det bosniske Dubioza kolektiv og det mexicanske Brujeria, men også amerikanske band som Flattbush.

I 2003 deltok han i supergruppen Black Diamond Brigade sammen med Knut Schreiner, Torgny Amdam, Sigurd Wongraven og Tarjei Strøm. Bak prosjektet sto Jan Erik De Lange Gullaksen og gruppen bidro med en nyinnspilling av Kiss' «Black Diamond» for Gullaksens samleplate *Black Diamond*.

I 2011 gav han og lydartisten Jared Blum ut det eksperimentelle albumet *The Talking Book*. I 2012 gav han, Charles Hayward og Mads Heldtberg ut *House of Hayduk*. Gould bidro til soundtracket til den norske regissøren Espen J. Jörgensens dokumentar *The Sequential Art* i 2011 og Jörgensens EP *Fugly* i 2013.

Diskografi
----------

Faith No More
* 1985 *We Care a Lot*
* 1987 *Introduce Yourself*
* 1989 *The Real Thing*
* 1991 *Live at the Brixton Academy*
* 1992 *Angel Dust*
* 1995 *King for a Day… Fool for a Lifetime*
* 1997 *Album of the Year*
* 2015 *Sol Invictus*

Brujeria
* 1993 *Matando Güeros*
* 1995 *Raza Odiada*
* 2000 *Brujerizmo*

Fear and the Nervous System
* 2011 *Fear and the Nervous System*

Jello Biafra and the Guantanamo School of Medicine
* 2009 *Audacity of Hype*

Harmful
* 2007 *Seven*

Bill Gould & Jared Blum
* 2011 *The Talking Book*

Bill Gould & Espen J. Jörgensen
* 2013 *Fugly*

Referanser
----------

1. ↑   Discogs, Discogs artist-ID 255524, besøkt 9. oktober 2017[Hentet fra Wikidata]
2. ↑  Erik Fong (oktober 2003). «Kool Arrow and the Gang» **(engelsk)**. Perfect Pitch Online. Arkivert fra originalen 8. februar 2004. Besøkt 12. mars 2020.
3. ↑  Matt Frost (juli 2015). «Bill Gould: Recording Sol Invictus». *Sound on Sound* **(engelsk)**. Besøkt 12. mars 2020.
4. ↑  «Bill Gould | Koolarrow Records interview» **(engelsk)**. Faith No More Followers. 18. juli 2016. Besøkt 20. mars 2019.
5. ↑  Frank Johnsen (13. februar 2004). «Stjernetreff i Bergen». *Bergensavisen*. Besøkt 12. mars 2020.

Eksterne lenker
---------------

* (en) Billy Gould – kategori av bilder, video eller lyd på Commons Rediger på Wikidata
* (en) Billy Gould på Internet Movie Database Rediger på Wikidata

* (en) Billy Gould hos The Movie Database Rediger på Wikidata
* (en) Billy Gould på Apple Music Rediger på Wikidata

* (en) Billy Gould på Discogs Rediger på Wikidata

* (en) Billy Gould på MusicBrainz Rediger på Wikidata

* (en) Billy Gould på Encyclopaedia Metallum Rediger på Wikidata

* (en) Billy Gould på Spotify Rediger på Wikidata

* (en) Billy Gould på AllMusic Rediger på Wikidata
* (en) Koolarrow Records

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |